**Poziv roditeljima za iskazivanje interesa za Projekt “Osiguravanje školske prehrane za djecu u riziku od siromaštva (školska godina 2018./2019.)“**



Osnovna škola KRALJA TOMISLAVA priprema prijavu na Projekt “Osiguravanje školske prehrane za djecu u riziku od siromaštva (školska godina 2018./2019.)“.

Svrha Projekta je osiguravanje kvalitetne i redovite prehrane najpotrebitije djece u cilju poboljšanja kvalitete života te smanjenja rizika od siromaštva i socijalne isključenosti. Projekt se financira iz Fonda europske pomoći za najpotrebitije (FEAD –a) u okviru Operativnog programa za/ili osnovnu materijalnu pomoć za razdoblje 2014./2020.

Molimo roditelje učenika koji ispunjavanju neki od kriterija za uključivanje u Projekt kojim će se u školskoj godini 2018./2019. osigurati besplatna školska prehrana da se obrate školi, te da dostave dokumentaciju kojom se dokazuje da zadovoljavaju jedan od navedenih kriterija.

**Kriteriji za određivanje ciljnih skupina su:**

**1. Djeca iz višečlane obitelji (obitelj s troje i više djece)**

(dokazuje se predočenjem rodnih listova djece, potvrde o školovanju i drugih dokumenata koji dokazuju ovaj kriterij).

**2. Djeca bez odgovarajuće roditeljske skrbi, djeca koja se nalaze na skrbi izvan vlastite obitelji (npr. u udomiteljskoj obitelji) i djeca s poremećajem u ponašanju**

(dokazuje se rješenjem o priznavanju prava u sustavu socijalne skrbi).

**3. Djeca iz jednoroditeljskih obitelji**

(dokazuje se predočenjem smrtnog lista ili odluke o roditeljskoj skrbi).

**4. Djeca korisnika zajamčene minimalne naknade ili druge naknade sukladno Zakonu o socijalnoj skrbi (doplatak za pomoć i njegu, osobna invalidnina i sl.)**

(dokazuje se rješenjem Centra za socijalnu skrb o ostvarenom pravu).

**5. Djeca iz obitelji koje su korisnici prava na doplatak za djecu**

(dokazuje se rješenjem o priznavanju prava na doplatak za djecu i potvrdom o primitku doplatka za djecu).

**6. Djeca kojem su jedan ili oba roditelja nezaposleni**

(dokazuje se potvrdom o vođenju u evidenciji Hrvatskog zavoda za zapošljavanje ili drugim dokumentom koji dokazuje ovaj kriterij).

**7. Djeca romske i/ili ostalih nacionalnih manjina**

(dokazuje se rodnim listom).

**8. Djeca s teškoćama u razvoju/težim zdravstvenim teškoćama**

(dokazuje se rješenjem o priznavanju prava u sustavu socijalne skrbi ili mišljenjem relevantnog tijela, nalazom vještačenja te drugom dokumentacijom koja dokazuje ovaj kriterij).

**9. Obitelj u kojoj je jedan ili oba roditelja (članovi obitelji) teže bolesna/osobe s invaliditetom**

(dokazuje se zdravstvenom dokumentacijom).

**NAPOMENA: Kako bi učenik bio prihvatljiv za sudjelovanje u projektu, školi je potrebno dostaviti dokaz o ispunjavanju kriterija, a za Projekt će se moći prijaviti samo oni učenici koji nisu ostvarili pravo na besplatan obrok po drugoj osnovi, te koji ispunjavaju neki od gore navedenih kriterija i posjeduju dokaz o tome.**

**Rok za dostavu dokumentacije je 14.rujan 2018.godine.**

**Molimo sve zainteresirane da se drže rokova jer se nakon toga prijave neće zaprimati.**

U Udbini, 06.09.2018.g. Ravnatelj škole:

 Mirko Dragičević, prof.